Diari Oficial de la Generalitat Valenciana


Sumari del DOGV 8439, del 07-12-2018 (2018/11710)

Convocatòria Altaveu per a la selecció de huit projectes d'inclusió i cohesió social.
-------------------------------------------------------------------------------------

### Dades del document

Número de DOGV
:   8439

Data del DOGV
:   07-12-2018

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2018/11530


Data del document
:   03-12-2018

Organisme emissor
:   Consorci de Museus de la Comunitat Valenciana

Tipus de document
:   Anunci

Descriptors 

:   * contracte administratiu

Convocatòria Altaveu per a la selecció de huit projectes d'inclusió i cohesió social. [2018/11258]  
1. Objecte  
La convocatòria Altaveu és una iniciativa del Consorci de Museus de la Comunitat Valenciana (CMCV) per a donar visibilitat a propostes de caràcter social que fomenten el treball en xarxa amb la ciutadania, i així obrir la porta a un altre tipus d'accions culturals, basades en el treball comunitari i col·laboratiu.  
Amb aquesta convocatòria es pretén donar suport a treballs sense ànim de lucre que promoguen l'interés per la cultura, la participació i l'activació social i que, a més, puguen ser socialment dinamitzadors.  
Entenem que els museus i els centres d'art han de generar processos de treball sostenibles de mediació amb diversos col·lectius, entitats o agents en contextos locals. D'aquesta manera, els projectes que es presenten han de tindre com a objectius:  
- Generar processos d'inclusió i cohesió social.  
- Promoure la dinamització social.  
- Visibilitzar la situació de les comunitats o col·lectius que intervenen activament en el suport i la transformació social.  
Els projectes disposaran de la Sala Contraforts del Centre del Carme (València) durant un mes per a portar-ne a terme les accions de visualització. Podran, a més, itinerar a altres centres d'Alacant i Castelló.  
  
Se seleccionaran huit projectes i, almenys la meitat dels projectes seleccionats, correspondrà a persones sol·licitants amb arrelament a la Comunitat Valenciana.  
  
2. Dotació econòmica  
S'estableix una dotació total de 32.000 - (impostos indirectes inclosos), dividida en huit imports de 4.000 - per a cada un dels projectes, fins a un màxim de huit projectes, que es distribueixen de la manera següent:  
- 3.000 - (impostos inclosos) per a col·laborar en la producció de cada un dels projectes seleccionats.  
- 1.000 - (impostos inclosos) per a cobrir despeses derivades de l'exhibició de l'activitat a la Sala Contraforts, gestionats directament pel CMCV.  
Partida pressupostària assignada: 45565.18831.22763.  
  
3. Persones i col·lectius beneficiaris  
Poden optar a la convocatòria col·lectius, entitats o agents socials, a títol individual o bé agrupats en col·lectius.  
Almenys la meitat dels projectes seleccionats correspondran a persones sol·licitants amb lloc de naixement o residència a la Comunitat Valenciana.  
  
4. Termini de presentació de sol·licituds  
S'obrirà l'endemà de la publicació en el Diari Oficial de la Generalitat Valenciana i finalitzarà el 7 de febrer de 2019. En acabar aquest termini no s'admetrà cap sol·licitud.  
  
5. Presentació de sol·licituds  
Les sol·licituds es presentaran, preferentment, en format digital a través de l'aplicació disponible en www.consorcimuseus.gva.es/convocatories/  
També poden presentar-se de qualsevol de les formes previstes en l'art. 16.4 i 16.5 de la Llei 39/2015, d'1 d'octubre, del procediment administratiu comú de les administracions públiques.  
A les sol·licituds cal d'adjuntar la documentació següent:  
- Formulari d'inscripció.  
- Breu resum del projecte (400 paraules, màxim)  
- Memòria tècnica del projecte, que incloga:  
 Títol del projecte.  
 Objectius i característiques de l'activitat.  
 Calendari d'execució.  
 Relació de necessitats tècniques.  
 Pressupost desglossat.  
- Referències documentals d'activitats o projectes anteriors fets a la Comunitat Valenciana.  
- Fotocòpia del DNI o passaport del titular o representant del col·lectiu, així como tota la documentació legal del col·lectiu o entitat.  
  
6. Procés de selecció  
Per a la valoració i la selecció de les sol·licituds presentades queda constituït un jurat integrat per professionals del sector i presidit per la presidenta de la Comissió Científicoartística del CMCV o la persona en qui delegue, d'acord amb el Codi de Bones Pràctiques en la Cultura Valenciana, i garantir així la presència de representants de la societat civil, d'experts en la matèria i del CMCV.  
Aquest jurat està format per Gustau Pérez Pérez (a proposta del Consell Valencià de la Joventut) responsable de participació de CVJ; Carles Xavier López Benedí (a proposta de la Coordinadora Valenciana d'ONG per al desenvolupament) membre de la Junta Directiva d'ONGD i Coordinació de la-tenda de tot el món (ONGD de comerç just, solidari i responsable del Camp de Morvedre); Vicent Faubel Aigües (a proposta del Col·legi d'Educadors Socials de la Comunitat Valenciana) Vicepresident de COEESCV i José Luis Pérez Pont, gerent del CMCV (en delegació de la presidenta de la Comissió Científic Artística de l'CMCV).  
Els projectes s'han de valorar tenint en compte els criteris següents:  
  
- Interés i capacitat d'activació social del projecte: fins a un màxim de 4 punts.  
- Caràcter innovador de la proposta: fins a un màxim de 3 punts.  
- Trajectòria del sol·licitant: fins a un màxim de 2 punts.  
- Optimització dels recursos econòmics i materials: fins a un màxim d'1 punt.  
Es desestimaran els projectes que no respecten els principis democràtics de convivència i pluralitat, i així es garantirà la igualtat de totes les persones amb independència del gènere, la raça, la llengua i l'orientació sexual.  
  
7. Resolució  
El jurat ha de triar fins a un màxim de huit projectes, que seran els seleccionats i dos més, que quedaran com a reserva en cas que algun dels seleccionats hi renuncie.  
La notificació dels projectes seleccionats pel jurat es farà per mitjà de la publicació en la pàgina web del CMCV (www.consorcimuseus.gva.es) i en el Diari Oficial de la Generalitat Valenciana. A més, aquesta resolució es notificarà per correu electrònic a totes les persones i col·lectius participants.  
Contra la decisió pot interposar-se, de conformitat amb el que es disposa en la Llei 39/2015, de procediment administratiu comú de les administracions públiques, un recurs potestatiu de reposició en el termini d'un mes, comptador des de l'endemà a la notificació/publicació davant del mateix òrgan que va dictar l'acte.  
Els projectes no seleccionats presentats via electrònica es destruiran i els materials adjuntats s'eliminaran del servidor corresponent.  
El CMCV es compromet a no distribuir la informació dels projectes no seleccionats ni a fer-ne ús.  
En cas que els projectes no s'adapten a l'objecte ni els criteris establits, el jurat pot deixar la convocatòria deserta, o seleccionar un nombre de projectes a l'inicialment previst.  
  
8. Compromís d'acceptació  
Les persones seleccionades han de subscriure un contracte amb el CMCV. Aquest document té per objecte regular els drets i les obligacions de les parts, així com establir la regulació dels incompliments.  
És indispensable per a poder rebre els pagaments presentar al CMCV els certificats que demostren estar al corrent de les obligacions tributàries i amb la Seguretat Social, així com, si fos necessari per al projecte presentat, del corresponent segur de responsabilitat civil.  
  
  
9. Pagament de la quantitat assignada  
El pagament de la quantitat assignada als col·lectius, entitats o agents socials els projectes dels quals s'hagen seleccionat s'efectuarà per mitjà de transferència bancària, i es farà efectiu de la manera següent, d'acord amb la disponibilitat de tresoreria, amb la presentació prèvia de la factura reglamentària:  
 70 % després de signar el contracte.  
 30 % restant una vegada presentat el projecte a la Sala Contraforts.  
  
  
10. Termini d'execució  
Els projectes aprovats es programaran, d'acord amb les entitats o els agents socials seleccionats, entre el 2019 i el 2020.  
  
11. Obligacions de les persones beneficiàrie  
Les persones o col·lectius seleccionats han de comunicar per escrit l'acceptació, en un termini no superior a 15 dies des que es publique la resolució. En cas contrari, perden la condició de persona o col·lectiu beneficiari.  
Les persones o col·lectius beneficiaris es comprometen a executar el projecte en el termini acordat amb el CMCV. Qualsevol possible modificació del projecte haurà d'estar suficientment motivada i ser autoritzada prèviament pel CMCV.  
Igualment, es comprometen a destinar la quantitat assignada a la realització del projecte només a aquesta finalitat i a justificar-ho documentalment. Es procedirà a la devolució de les quanties que no es justifiquen. Es comprometen també a sotmetre's al control financer i complir les obligacions tributàries establides per llei.  
Les persones o col·lectius beneficiaris hauran d'estar al corrent amb les obligacions tributàries i de la Seguretat Social.  
  
12. Obligacions del CMCV  
El CMCV es compromet a desenvolupar aquest programa d'acord amb el Codi de Bones Pràctiques en la Cultura Valenciana, i a vetlar en tot moment pels drets de les persones i col·lectius seleccionats i la integritat dels seus projectes.  
El CMCV serà l'encarregat d'avaluar, supervisar i fer el seguiment del desenvolupament dels projectes, així com de les tasques de coordinació i de complir els terminis acordats respecte a l'execució d'aquest.  
  
EL CMCV gestionarà i assumirà les següents despeses derivades de l'exhibició de l'activitat a la Sala Contraforts, fins a un màxim de 1.000 ?:  
- Pintura de la sala.  
- Ajust d'il·luminació.  
- Disseny d'invitació i retolació.  
- Producció dels rètols de presentació.  
- Difusió de l'activitat a través dels canals del CMCV.  
El CMCV durà a terme una difusió correcta del projecte, tant en la pàgina web com a través d'altres mitjans de comunicació pública.  
  
13. Prerrogatives del CMCV  
El CMCV pot sol·licitar informació sobre el desenvolupament del projecte durant la fase de realització.  
De comú acord amb les persones o col·lectius beneficiaris, el CMCV podrà negociar la coproducció i itinerància dels projectes seleccionats amb altres institucions.  
  
14. Drets d'autoria  
Les persones o col·lectius seleccionats cedeixen de manera no exclusiva al CMCV els drets de comunicació pública dels projectes seleccionats per a publicar-los en catàlegs, cartells, vídeos promocionals, pàgines web, RSS i altres mitjans audiovisuals, sempre relacionats amb les finalitats de la institució convocant, sense perjudici dels drets morals que ostenten en raó de la seua autoria.  
Els participants en la convocatòria asseguren que la proposta presentada és original i que ostenten tots els seus drets, inclosos (però no excloents) els drets de propietat intel·lectual. Si la proposta inclou drets de terceres persones, els participants garanteixen l'obtenció dels drets, autoritzacions i/o llicències necessàries, i exoneren el CMCV de qualsevol reclamació sobre aquest tema.  
El CMCV es compromet a respectar, escrupolosament, els drets de l'autor o autora sobre la seua obra, i reconéixer, en tot moment, la seua autoria.  
  
  
15. Acceptació  
La participació en aquesta convocatòria suposa l'acceptació íntegra d'aquestes bases.  
  
València, 3 de desembre de 2018.- El gerent: José Luis Pérez Pont.